కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
#MeToo: అర్జున్ అసలు సిసలైన జెంటిల్‌మెన్: నటి
యాక్షన్ కింగ్ అర్జున్‌పై లైంగిక వేధింపుల ఆరోపణల్లో వాస్తవం లేదని తాను నమ్ముతున్నట్లు నటి సోనీ చరిష్టా తెలిపారు.
Samayam Telugu | Updated:
Oct 21, 2018, 10:12PM IST
#MeToo: అర్జున్ అసలు సిసలైన జెంటిల్‌మెన్: నటి
మీటూ ఉద్యమంలో భాగంగా ప్రముఖ నటుడు అర్జున్‌పై లైంగిక వేధింపుల ఆరోపణలు రావడాన్ని నటి సోనీ చరిష్టా ఖండించారు. యాక్షన్ కింగ్‌గా పిలుచుకునే నటుడు అర్జున్ .. ఆయనతో నటించిన హీరోయిన్ తో అసభ్యంగా ప్రవర్తించాడనే ఆరోపణని తాను ఎంతమాత్రం నమ్మలేకపోతున్నానని సోనీ చరిష్టా అన్నారు. ఈ మేరకు ఆమె ఓ ప్రకటన విడుదల చేశారు. 'కాంట్రాక్ట్' అనే చిత్రంలో అర్జున్‌తో కలిసి నటించానని, ఆయన అసలు సిసలు జెంటిల్మెన్ అని నటి పేర్కొన్నారు.
'మీటూ' మెల్లగా పక్క దోవ పడుతోందని తాను వ్యక్తిగతంగా అభిప్రాయపడుతున్నట్లు సోనీ తెలిపారు. అర్జున్ సర్జా, సోనీ చరిష్టా నటించిన 'కాంట్రాక్ట్' సినిమా షూటింగ్ పూర్తి చేసుకొని ప్రస్తుతం పోస్ట్ ప్రొడక్షన్ పనులు జరుపుకుంటోంది. ఈ క్రమంలో అర్జున్‌పై (#MeToo) నటి శ్రుతి హరిహరణ్‌ లైంగిక వేధింపుల ఆరోపణలు చేయడం కలకలం రేపింది. మరోవైపు నటుడు అర్జున్ సైతం తనపై వచ్చిన ఆరోపణలు నిరాధారమైనవంటూ కొట్టిపాడేశారు. శ్రుతి హరిహరణ్‌ ఆరోపణలు తనను ఆశ్చర్యానికి గురి చేశాయన్నారు అర్జున్.
చదవండి: #MeToo: అర్జున్ అలా చేస్తారనుకోలేదు: నటి శ్రుతి
కాగా, 2016లో అర్జున్‌తో ‘నిబునన్‌’ (తెలుగులో ‘కురుక్షేత్రం’) సినిమా షూటింగ్ జరుగుతుండగా నటుడు తనను వేధించాడని శ్రుతి హరిహరణ్ ఆరోపించారు. అర్జున్ భార్య పాత్ర చేసిన తనతో రొమాంటిక్‌ సన్నివేశంలో భాగంగా ఆయన తనను కౌగిలించుకున్నారని, వీపుపై చేతులేసి పైకి, కిందకి అలాగే తడిమారని చెప్పారు. ఆ షాక్ నుంచి తేరుకునేలోగా.. డైరెక్టర్‌గారూ ఇలా ఓసారి ఫోర్ ప్లే ట్రై చేద్దామా అంటూ దాదాపు 50 మంది ముందు అర్జున్ అలా చేస్తారనుకోలేదని, తనకు ఎదురైన చేదు అనుభవాన్ని నటి శ్రుతి ఇటీవల తన ఫేస్‌బుక్ ద్వారా వెల్లడించిన విషయం తెలిసిందే.
చదవండి: MeToo సంబంధిత కథనాల కోసం క్లిక్ చేయండి
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.